คิอผมกินยาดังกล่าวตอนไปหา เนื่องจากผมมึนเวียนหัว เเละมีความกังวล เครียดไปด้วย จึงให้ยานี้มาให้ผมกินก่อนนอน เป็นเวลา10วัน ระหว่างที่กินก็ดีขึ้นกว่าเดิมบ้างเจอผลข้างเคียงบ้าง แต่หลังจากที่ตัวยานี้หมดเเล้ว ผมเริ่มมีอาการเวียนหัวมึนหัวอยู่ แต่ไม่มากเท่าตอนแรก มันเกิดจากผมข้างเคียงยาไช่ไหมครับ วันนี้วันที่ 3ที่ผมหยุดยาตัวนี้เพราะหมดไปแล้ว
สวัสดีค่ะ Pittawat Panyangยา Amitriptyline (อะมิทริปไทลีน) เป็นยาใช้รักษาอาการจากโรคซึมเศร้า โดยทำการปรับสารเคมีในสมองให้กลับมาใกล้เคียงปกติ หรือใช้ในภาวะรักษาปลายประสาทอักเสบโดยควรใช้ภายใต้การดูแลของแพทย์เท่านั้น ผลข้างเคียงจากการใช้ยาที่อาจจะเจอได้บ่อยๆเช่น ท้องผูก ท้องเสีย ท้องไส้ปั่นป่วน คลื่นไส้ อาเจียน การรับรสผิดปกติ เจ็บช่องปาก ปากแห้ง หรือผลข้างเคียงที่อาจจะรุนแรงขึ้นมาเช่นการเวียนศีรษะ หน้ามืด คล้ายจะเป็นลม ใจสั่น เจ็บแน่นหน้าอก กล้ามเนื้ออ่อนแรงเฉียบพลัน ซึ่งหากมีอาการเหล่านี้ ให้รีบกลับไปพบแพทย์แต่หากหยุดยามาแล้ว อาการเวียนหัวเริ่มทุเลาลงแล้ว แนะนำการสังเกตอาการต่อไปก่อนได้ค่ะ สามารถกินยาแก้เวียนศีรษะ ดื่มน้ำมากๆ หลีกเลี่ยงการทำงานกับเครื่องจักรหรือขับรถไปก่อน พักผ่อนให้เพียงพอ หากอาการยังเป็นต่อเนื่องหรือกลับมาเป็นมากขึ้น ให้กลับไปพบแพทย์